חיים דוד סרצ'יק

חיים דוד סרצ'יק (נולד בט"ו בכסלו ה'תשי"ג, 1953 ביוהנסבורג) הוא מוזיקאי ישראלי.

קורות חיים
נולד ביוהנסבורג למשפחה חילונית. כבר בגיל 17 התחיל לחבר שירי מסעות ואחרים ברוח אותה תקופה – שנות ה-60 וה-70. הוא שירת בצבא דרום אפריקה ועסק בצילום.

בשלב מסוים החל לחפש משמעות רוחנית לחייו. קצת לפני מלחמת יום הכיפורים הוא עלה לישראל והתנדב כחצי שנה בקיבוץ רמת הכובש. לאחר מכן טס לאמסטרדם, עסק ביוגה והסתובב בבגדים לבנים ותרבוש. ערב אחד נקלע סרצ'יק להופעה של הרב שלמה קרליבך והחל להתחבר אליו. הוא מצא חוברת נגינה בגיטרה שכללה כמה שירים של קרליבך, ולמד אותם. לאחר שנה וחצי, הוא עבר לאשראם באנגליה. באחד הערבים הזמין אותו חבר להופעה של קרליבך, ובסיום ההופעה ניגש אליו חיים דוד להתייעץ, האם כדאי לו להיות מורה ליוגה בקנדה. הרב לא חשב כלל על כיוון כזה, והזמין אותו למחרת לביקור אצלו במלון. לאחר שניגן בפניו כמה שירים הזמין אותו הרב קרליבך להופיע איתו באותו ערב, והציע לו לעלות לישראל וללמוד בישיבת התפוצות, בה לימד קרליבך באותה עת, וסרצ'יק החל ללמוד שם בשנת תשל"ה.

הוא עלה לארץ לבדו, ואת השנים הבאות השקיע בלימוד. במשך השנים הוא המשיך לכתוב שירים רבים, אך עדיין לא באופן מקצועי. הופיע עם קרליבך, וגם באופן עצמאי. לאחר פטירתו של קרליבך פרץ יותר לתודעה, בעיקר בעקבות הופעותיו באירועי הסיום של צעדת הריקודגלים ברחבת הכותל המערבי ביום ירושלים.

חיים אישיים
חיים דוד נשוי לפאני ולהם 6 ילדים, ומתגוררים ברובע היהודי בירושלים.

דיסקוגרפיה
 שם  עטיפת האלבום  פרטים  שירים למען שמו 150px|לא ממוסגר|מרכז יצא לאור: 1991 היום 150px|לא ממוסגר|מרכז יצא לאור: 1993 אורך: 47:35מפיק: ג'ף הורביץ לפניך 150px|לא ממוסגר|מרכז יצא לאור: 1998, אורך: 61:00 Greatful...And Alive חי מבית כנסת קרליבך 150px|לא ממוסגר|מרכז יצא לאור: 1999 מצור דבש 150px|לא ממוסגר|מרכזיצא לאור: 2001 
אורך: 58:36 מעשר ראשון150px|לא ממוסגר|מרכזיצא לאור: 1 בנובמבר 2003 בנה ביתך150px|לא ממוסגר|מרכזיצא לאור: 2005  ראשית תבואתה150px|לא ממוסגר|מרכזאלבום כפול הכולל את האלבומים "אור חדש" ו"פתחי שערייך"
יצא לאור: 2004 הללי נפשי
חיים דוד והחסידים150px|לא ממוסגר|מרכז כשושנהיצא לאור ב 2008

ביחד עם שלמה כץ ואהרון רזאל חיים דוד והמבשר טוב150px|לא ממוסגר|מרכז יצא לאור: 2009

קישורים חיצוניים




 עדי (דוד) אהרון, הרב קרליבך ואני, באתר "ברסלב ישראל", 7 במרץ 2009


 עפרה לקס, דמותרבות - חיים דוד סרסיק, בעיתון "בשבע", 27 באוגוסט 2009


קטגוריה:אמנים ישראלים שחזרו בתשובה
קטגוריה:מוזיקאים ישראלים
קטגוריה:מלחינים יהודים דרום אפריקאים
קטגוריה:מלחינים ישראלים
קטגוריה:עולים בשנות ה-1970
קטגוריה:שלמה קרליבך
קטגוריה:העיר העתיקה: אישים
קטגוריה:ישראלים שנולדו ב-1953